Ти попита Whilli дали българската шофьорска книжка важи в съседните страни.
Съседните държави признават българските шофьорски книжки. Ако е изтекъл срокът на валидност на документа, но си се възползвал от гратисния период (такава възможност бе дадена с Регламент на ЕС във връзка с епидемията от COVID-19), провери дали съответната държава ще го приеме за редовен.
При продължително пребиваване или трайно установяване в друга държава извън ЕС е необходимо да се свържеш с местните власти или българско дипломатическо представителство, за да научиш какви допълнителни изисквания има към личните документи, включително шофьорските книжки, колко време може да се ползва българско свидетелство за управление на МПС и в какъв срок се налага да се подмени.
Когато се преместиш в друга страна от ЕС, обикновено не се налага да подменя шофьорската книжка с местна. Това може да стане при определени условия.